Document ID: 31986D0389

Komisijas Lēmums
(1986. gada 23. jūlijs),
ar ko groza Lēmumu 83/384/EEK par to Austrālijas uzņēmumu sarakstu, kuri apstiprināti svaigas gaļas importēšanai Kopienā
(86/389/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, kas saistīti ar liellopu, cūku un svaigas gaļas ievešanu no trešām valstīm [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 4. panta 1. punktu un 18. panta 1. punktu,
ņemot vērā Padomes 1976. gada 21. decembra Direktīvu 77/96/EEK par trihinelozes (trichinella spiralis) pārbaudi, ievedot svaigu mājas cūku gaļu no trešām valstīm [3], kurā jaunākie grozījumi izdarīti ar Regulu (EEK) Nr. 3768/85, un jo īpaši tās 4. pantu,
tā kā sarakstu ar Austrālijas uzņēmumiem, kas apstiprināti svaigas gaļas importēšanai Kopienā, sākotnēji izveidoja ar Komisijas Lēmumu 83/384/EEK [4], kurā jaunākie grozījumi izdarīti ar Lēmumu 86/251/EEK [5];
tā kā regulārā pārbaude saskaņā ar Direktīvas 72/462/EEK 5. pantu un Komisijas 1983. gada 8. aprīļa Lēmuma 83/196/EEK 3. panta 1. punktu par pārbaudēm uz vietas, ko veic attiecībā uz liellopu, cūku un svaigas gaļas importu no ārpus Kopienas valstīm [6], atklājusi, ka atsevišķos uzņēmumos kopš pēdējās pārbaudes ir mainījies higiēnas līmenis;
tā kā tādēļ būtu jāveic grozījumi uzņēmumu sarakstā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 83/384/EEK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1986. gada 23. jūlijā

Labels: 0
3
17
18